เพิ่งเริ่มกินยาคุมพรีมแผงแรกค่ะ ในช่วงแรก1-6 วันแรกประจำเดือนสีปกติและมาปกติ แต่ตอนนี้เป็นมา17วันแล้ว ประจำเดือนยังไม่หายแต่ปริมาณค่อนข้างน้อยลงจากเดิมและเป็นลิ่มสีน้ำตาล-น้ำตาลแดงเข้ม แบบนี้คือปกติไหมคะ
สวัสดีค่ะ หากกำลังทานยาคุมกำเนิดอยู่ และได้มีเลือดออกมาตลอด 17 วัน เลือดที่ออก น่าจะเกิดจากผลข้างเคียงของยาคุมกำเนิด ที่ทำให้มีเลือดออกกะปริดกะปรอยได้ ซึ่งโดยส่วนใหญ่ เมื่อทานต่อเนื่องไปซักระยะ เลือดที่ออก ก็จะค่อยๆ ลดน้อยลงจนหายไปได้เอง ดังนั้น หากเลือดมีปริมาณไม่มาก และมีแนวโน้มที่จะน้อยลง ไม่มีปวดท้องน้อยมากร่วมด้วย ก็ให้สังเกตอาการไปก่อนได้ และให้ทานยาคุมต่อจนครบ 21 เม็ด หลังจากนั้น ก็ให้เว้นระยะ 7 วัน ซึ่งในช่วง 7 วันนี้ ก็จะมีเลือดออกมาอีกค่ะ และเมื่อเว้ระยะครบ 7 วันแล้ว ก็ให้เริ่มทานยาคุมแผงใหม่ต่อไปได้เลย ซึ่งในการทานยาแผงที่ 2 นี้ เลือดที่ออกควรจะลดลงหรือหายไปค่ะ หากยังคงมีเลือดออกทุกวันอีก ก็อาจต้องพิจารณาหยุดทานยาคุมกำเนิดไปก่อน และสังเกตอาการต่อไป หากยังคงมีเลือดออก ก็ควรไปพบสูติ-นรีแพทย์เพื่อตรวจหาสาเหตุค่ะ